
100 DR 30.11.2009 

 
Sebenarnya sebuah jawatankuasa tuntutan di peringkat Jabatan Kerja Raya telah 

diwujudkan bagi meneliti tuntutan pampasan daripada Syarikat Gerbang Perdana Sdn. Bhd 
akibat daripada keputusan kerajaan untuk membatalkan pelaksanaan projek membina 
jambatan daripada Johor Bahru ke Singapura. Pampasan yang telah diperakukan oleh 
jawatankuasa tersebut dan dipersetujui oleh Jemaah Menteri merangkumi bayaran berikut, 
kerja-kerja yang telah dilaksanakan dan bayaran lanjutan masa akibat penangguhan kerja 
dan ganti rugi. 

Yang Berhormat Ledang juga menyentuh fasal projek mengubahsuai, melebar dan 
menaik taraf jalan Segamat, Tangkak, Johor. Untuk makluman Yang Berhormat reka bentuk 
akan disiapkan dalam Rancangan Malaysia Ke-9. 

Ir. Haji Hamim bin Samuri [Ledang]: Minta laluan boleh. Sedikit sahaja Tuan 
Pengerusi, saya cuma hendak butiran yang terperinci tentang fasal itu. Tadi saya cuma 
difahamkan cuma dua item, iaitu lanjutan masa dan juga lain-lain tadi. Akan tetapi mungkin 
Yang Berhormat Timbalan Menteri boleh sediakan secara bertulis butiran yang lebih 
lengkaplah selain daripada yang disebut oleh Yang Berhormat Timbalan Menteri tadi. 
Terima kasih. 

Dato’ Yong Khoon Seng: Okey. Yang Berhormat saya ada seluruh pegawai 
kementerian di sini mereka telah catat dan akan memberikan maklumat yang diperlukan 
secara bertulis. Mungkin ada di dalam ini saya belum baca. 

Datuk Wira Ahmad Hamzah [Jasin]: Yang Berhormat Timbalan Menteri. 

Tuan Pengerusi [Datuk Ronald Kiandee]: Yang Berhormat Jasin bangun Yang 
Berhormat. 

Datuk Wira Ahmad Hamzah [Jasin]: Terima kasih Tuan Pengerusi, terima kasih 
Yang Berhormat Timbalan Menteri, saya tidak dapat peluang bercakap tetapi saya hendak 
tanya Yang Berhormat Timbalan Menteri, apabila disebut tentang pelaksanaan jalan baru 
Tangkak ke Segamat, saya hendak cakap terima kasih kepada kerajaan kerana dalam 
Pakej Rangsangan Kedua, telah meluluskan pembinaan jalan daripada Tangkak ke Ayer 
Keroh melalui Jasin. Sebahagian jalan ini adalah jalan baru untuk jalan rentas daripada 
Ayer Keroh ke Bandar Jasin dengan tujuan untuk meningkatkan lagi pembangunan di sana.  

Sebahagian daripadanya adalah daripada Jasin ke Tangkak untuk menaik taraf 
jalan sedia ada. Akan tetapi saya telah dimaklumkan apa yang telah terjadi pada ketika ini 
drawing telah siap dan pelaksanaannya dalam proses tender tetapi jalan yang sepatutnya 
dinaiktarafkan untuk mengelak banjir, alignmentnya telah ditukar. Ini telah meresahkan 
penduduk-penduduk di kampung terutamanya jalan yang sepatutnya dibuat untuk menaik 
taraf tadi akan mengelakkan banyak laluan dan juga kejadian banjir yang selalu berlaku 
yang sedia ada. Jadi saya hendak minta kalau boleh sama ada jawapan bertulis pun saya 
terima. Terima kasih. 

Dato’ Yong Khoon Seng: Terima kasih, saya akan berikan jawapan bertulis 
sebab saya sudah giliran Yang Berhormat Jasin tidak ada tercatat di sini. Yang Berhormat 
Jasin mencadangkan tol dikenakan agar penyelenggaraan jalan Persekutuan lebih baik 
daripada lebuh raya. Lebuh raya merupakan jalan alternatif kepada jalan Persekutuan dan 
jalan-jalan lain. Oleh itu adalah tidak wajar untuk mengenakan cukai tambahan atau tol 
kepada pengguna jalan raya semata-mata untuk memastikan penyelenggaraannya lebih 
baik daripada lebuh raya. Untuk  makluman Ahli-ahli Yang Berhormat. Masalah apa ini? 

Datuk Wira Ahmad Hamzah [Jasin]: Boleh sekali lagi bangun. Sebenarnya apa 
yang saya maksudkan, saya buatkan perbandingan kenapakah dua jalan ini di antara jalan 
yang di selenggara oleh lebuh raya, jalan cantik-cantik, terbaik kerana kita membayar. 
Manakala jalan yang diselenggarakan oleh JKR jauh ketinggalan. Adakah kerana pungutan 
daripada road tax tidak memadai untuk kerajaan menaik taraf jalan sedia ada. Keduanya, 
kita hendak tahu apakah kerajaan akan mengkaji semula tentang perjanjian lebuh raya di 
antara konsesi-konsesi yang sedia ada kerana setiap tahun harga akan terus meningkat 
dan pengguna akan dikenakan caj yang melebihi. Terima kasih. 

 

 



Sebenarnya sebuah jawatankuasa tuntutan di peringkat Jabatan Kerja Raya telah. diwujudkan bagi meneliti tuntutan pampasan daripada Syarikat Gerbang Perdana Sdn. Bhd akibat daripada keputusan kerajaan untuk membatalkan pelaksanaan projek membina jambatan daripada Johor Bahru ke Singapura. Pampasan yang telah diperakukan oleh jawatankuasa tersebut dan dipersetujui oleh Jemaah Menteri merangkumi bayaran berikut, kerja-kerja yang telah dilaksanakan dan bayaran lanjutan masa akibat penangguhan kerja dan ganti rugi. Yang Berhormat Ledang juga menyentuh fasal projek mengubahsuai, melebar dan menaik taraf jalan Segamat, Tangkak, Johor. Untuk makluman Yang Berhormat reka bentuk akan disiapkan dalam Rancangan Malaysia Ke-9. Ir. Haji Hamim bin Samuri [Ledang]: Minta laluan boleh. Sedikit sahaja Tuan Pengerusi, saya cuma hendak butiran yang terperinci tentang fasal itu. Tadi saya cuma difahamkan cuma dua item, iaitu lanjutan masa dan juga lain-lain tadi. Akan tetapi mungkin Yang Berhormat Timbalan Menteri boleh sediakan secara bertulis butiran yang lebih lengkaplah selain daripada yang disebut oleh Yang Berhormat Timbalan Menteri tadi. Terima kasih. Dato' Yong Khoon Seng: Okey. Yang Berhormat saya ada seluruh pegawai kementerian di sini mereka telah catat dan akan memberikan maklumat yang diperlukan secara bertulis. Mungkin ada di dalam ini saya belum baca. Datuk Wira Ahmad Hamzah [Jasin]: Yang Berhormat Timbalan Menteri. Tuan Pengerusi [Datuk Ronald Kiandee]: Yang Berhormat Jasin bangun Yang Berhormat. Datuk Wira Ahmad Hamzah [Jasin]: Terima kasih Tuan Pengerusi, terima kasih Yang Berhormat Timbalan Menteri, saya tidak dapat peluang bercakap tetapi saya hendak tanya Yang Berhormat Timbalan Menteri, apabila disebut tentang pelaksanaan jalan baru Tangkak ke Segamat, saya hendak cakap terima kasih kepada kerajaan kerana dalam Pakej Rangsangan Kedua, telah meluluskan pembinaan jalan daripada Tangkak ke Ayer Keroh melalui Jasin. Sebahagian jalan ini adalah jalan baru untuk jalan rentas daripada Ayer Keroh ke Bandar Jasin dengan tujuan untuk meningkatkan lagi pembangunan di sana. Sebahagian daripadanya adalah daripada Jasin ke Tangkak untuk menaik taraf jalan sedia ada. Akan tetapi saya telah dimaklumkan apa yang telah terjadi pada ketika ini drawing telah siap dan pelaksanaannya dalam proses tender tetapi jalan yang sepatutnya dinaiktarafkan untuk mengelak banjir, alignmentnya telah ditukar. Ini telah meresahkan penduduk-penduduk di kampung terutamanya jalan yang sepatutnya dibuat untuk menaik taraf tadi akan mengelakkan banyak laluan dan juga kejadian banjir yang selalu berlaku yang sedia ada. Jadi saya hendak minta kalau boleh sama ada jawapan bertulis pun saya terima. Terima kasih. Dato' Yong Khoon Seng: Terima kasih, saya akan berikan jawapan bertulis sebab saya sudah giliran Yang Berhormat Jasin tidak ada tercatat di sini. Yang Berhormat Jasin mencadangkan tol dikenakan agar penyelenggaraan jalan Persekutuan lebih baik daripada lebuh raya. Lebuh raya merupakan jalan alternatif kepada jalan Persekutuan dan jalan-jalan lain. Oleh itu adalah tidak wajar untuk mengenakan cukai tambahan atau tol kepada pengguna jalan raya semata-mata untuk memastikan penyelenggaraannya lebih baik daripada lebuh raya. Untuk makluman Ahli-ahli Yang Berhormat. Masalah apa ini?. Datuk Wira Ahmad Hamzah [Jasin]: Boleh sekali lagi bangun. Sebenarnya apa yang saya maksudkan, saya buatkan perbandingan kenapakah dua jalan ini di antara jalan yang di selenggara oleh lebuh raya, jalan cantik-cantik, terbaik kerana kita membayar. Manakala jalan yang diselenggarakan oleh JKR jauh ketinggalan. Adakah kerana pungutan daripada road tax tidak memadai untuk kerajaan menaik taraf jalan sedia ada. Keduanya, kita hendak tahu apakah kerajaan akan mengkaji semula tentang perjanjian lebuh raya di antara konsesi-konsesi yang sedia ada kerana setiap tahun harga akan terus meningkat dan pengguna akan dikenakan caj yang melebihi. Terima kasih.